OpenLLM-France/wikimedia huggingface dataset:
# Dunkeld etxea

Dunkeld etxea (ingelesez: House of Dunkeld, Eskoziako gaeleraz: Dùn Chailleann), 1034 eta 1286 bitartean Eskoziako erregetzan egon zen dinastia edo familia izan zen.

## Etimologia

Gaelerazko Dùn Chailleann izenak "kaledoniarren gotorlekua" esan nahi du.

## Historia

Dunkeldeko abadiako apaiz laikoa zen Crínán Malcolm II.a Eskoziakoaren Bethóc alabarekin ezkondu zen eta Duncan I.a jaio zen. Aitona hil zenean erregetza hartu zuen Duncanek, dirudienez aurkaririk ez zuen izan honetarako. Horrela beraz Dunkeld etxeari hasiera eman zion. Hurrengo erregea Macbeth izan zen, Moray etxekoa eta 18 urtez agindu zuten berak eta Lulachek.
1058an Duncan I.aren seme Malcolmek eskuratu zuen erregetza eta Dunkledeko dinastia nagusitu zen berruiz Eskozian hurrengo bi mendetarako. Malcolm III.a Margarita Wessexkoarekin ezkondu zen eta ordutik aurrera Ingalaterrarekiko loturak nagusitu ziren. Beren seigarren semea zen Dabidek iraultza handia ekarri zuen eskoziara, Europako estandarretara bihurtuz. Erreforma gregorianoa ezarri zuen, Frantzia eta Flandriako zaldunak ekarri zituen eta feudalismo militarra sortu zen eta bereziki aipagarria da errege burgoak sortu izana. Planifikaturiko herriak ziren, muga definituak zituzten eta merkatal eskubide bereziak. Hauek izan ziren Eskoziako herrien jatorria. Dabiden egoitza izan ziren hiru errege burgh-ak Edinburgh, Stirling eta Dunfermline izan ziren.
Alexandro III.a ondorengorik gabe hil zenean bukatu zen Dunkeldeko etxearen dinastia. Hiru urtetako biloba bat gelditu zitzaion, Margarita, Erik II.a Norvegiakoaren alaba, eta lau urte beranduag hil zen. Zalantzazkoa da inoiz Eskoziako erregina izendatua izan zen, izan ere Norvegiarren eraginaren beldur izanik Eskoziako nobleek Eduardo I.a Ingalaterrakoari laguntza eskatu zioten eta gerra zibila sortu zen.

## Dunkeld etxeko Eskoziako erregeak

* Duncan I.a (1034 - 1040)
* Malcolm III.a (1058 - 1093)
* Donald III.a (1093 - 1097)
* Duncan II.a (1094 - 1094)
* Edgar (1093 - 1107)
* Alexandro I.a (1107 - 1124)
* Dabid I.a (1124 - 1153)
* Malcolm IV.a (1153 - 1165)
* Gilen I.a Lehoia (1165 - 1214)
* Alexandro II.a (1214 - 1249)
* Alexandro III.a (1249 - 1286)

## Kanpo estekak

* Datuak: Q1590107
* Multimedia: House of Dunkeld / Q1590107
# Dunkeldeko katedrala

Dunkeldeko katedrala (ingelesez: Dunkeld Cathedral) Eskoziako Dunkeld herriko katedrala da, Perth eta Kinross eskualdean. Eskoziako Elizari dagokio. A mailako eraikina izendaturik dago.

## Historia

Vi edo VII mendean monasterio bat izan zen Dunkelden, Kolunba Ionakoak egina izan zitekeena. IX mendean Causantín mac Fergusa monasterio handiago bat eraiki zuen. XI menean Dunkeldeko abadetxe zeltiarra Eskoziako koroaren menpe ezarri zen.
Katedrala 1260 urtean eraikitzen hasi ziren eta 1501 urtean bukatu. Hain denbora luzea behar izan zutenez, hainbat estiloren nahasketa dauka, batez ere gotikoa eta normandiarra. 1689an Dunkeldeko guduan jakobiten eta errealisten arteko borrokak izan ziren katedralatren inguruan.

## Kanpo estekak

* Webgune ofiziala (Ingelesez)
* Datuak: Q2086395
* Multimedia: Dunkeld Cathedral / Q2086395
# Dunkerque-1 kantonamendua

Dunkerque-1 kantonamendua Frantziako kantonamendu bat da. Nord departamenduan dago, Frantzia Garaia eskualdean. Guztira 1 udalerri ditu eta Dunkerque da bere hiriburua.

## Kanpo estekak

* Datuak: Q18611186
# Dunkerque-2 kantonamendua

Dunkerque-2 kantonamendua Frantziako kantonamendu bat da. Nord departamenduan dago, Frantzia Garaia eskualdean. Guztira 6 udalerri ditu eta Dunkerque da bere hiriburua.

## Kanpo estekak

* Datuak: Q18611187
# Dunkerqueko ituna

Dunkerqueko Ituna aliantza militarra izan zen, 1947ko martxoaren 4an Frantziak eta Erresuma Batuak Dunkerquen (Frantzia) sinatua, Bigarren Mundu Gerraren ondoren Alemaniak egin zitzakeen erasoen aurkako Aliantza eta Laguntza Itun gisa. Dunkerqueko Itunak 1947ko irailaren 8an hartu zuen indarra eta 1948ko Bruselako Itunaren aurrekaria da. Marc Trachtenberg zientzia politikoetako irakaslearen arabera, mehatxu alemana aitzakia bat izan zen Sobietar Batasunaren aurkako defentsarako.
Itun hori 1948ko Bruselako Itunaren aurretik etorri zen. Itun horrek Mendebaldeko Batasuna ezarri zuen Belgika, Frantzia, Luxenburgo, Herbehereak eta Erresuma Batuaren artean, 1955ean Mendebaldeko Europar Batasuna bihurtu zena, 1954ko Bruselako Tratatua indarrean sartu ondoren ("Bruselako Itun aldatua" ere esaten zaio), Italia eta Mendebaldeko Alemania onartu zirenean.

## Erreferentziak

* ↑ Trachtenberg, Mark. (1998). «A Constructed Peace: Appendices» http://www.sscnet.ucla.edu/polisci/faculty/trachtenberg/.

## Kanpo estekak

* Datuak: Q911590
# Dunkerqueko ateratzea

Dunkerqueko ateratzea, kode-izenez Dinamo Operazioa, baita Dunkerquerko Miraria ere deitua, Bigarren Mundu Gerran eta Frantziako guduaren barnean, 1940ko maiatzaren 26tik ekainaren 4ra Frantziako iparraldean dagoen Dunkerqueko hondartza eta portutik alemaniarren aurrerakada eta setioaren ondorioz jazotako soldadu aliatuen ateratzea izan zen.
John Vereker Gort, Britainiar Espedizio Indarrako burua zenak, antolatu zuen. Ekintza honek 200 000 britainiar soldadu eta 100.00 frantziar eta belgikar soldadutik gora erreskatatzea ahalbideratu zuen. Halere, alemaniarrek 40.000 atzeman zituzten.
Gerra Bulegoak maiatzaren 25ean hartu zuen indar britainiarrak ebakuatzeko erabakia. Maiatzaren 27tik ekainaren 4ra bitarteko bederatzi egunetan, 338.226 gizonek ihes egin zuten, 139.997 soldadu frantziar, poloniar eta belgikar barne, Holandako soldadu kopuru txiki batekin batera, 861 ontzitan (horietatik 243 hondoratuak izan ziren operazioan zehar). Liddell Hartek dio Ehiza Komando britainiarrak 106 hegazkin galdu zituela Dunkerquen aurka borrokan, eta Luftwaffek 135 inguru galdu zituela, horietako batzuk Frantziako Armadak eta Errege Itsas Armadak eraitsi zituztelarik. MacDonaldek 1986an idatzi zuen britainiarrek 177 hegazkin galdu zituztela eta alemaniarrek 240.
Dunkerqueko kaiak oso hondatuta zeuden erabiltzeko, baina ekialdeko eta mendebaldeko kai-muturrak ukitu gabe zeuden. William Tennant kapitainak — ebakuazioaren arduradun — hondartzak eta ekialdeko kai-muturra itsasontziak lotzeko erabiltzea erabaki zuen. Ideia arrakastatsu horrek nabarmen handitu zuen egunero ontziratu zitezkeen soldaduen kopurua, eta maiatzaren 31n, 68.000 gizon baino gehiago ontziratu zituzten.
Azken soldadu britainiarrak ekainaren 3an abiatu ziren goizeko 10:50tan, Tennatek Ramsayri telegrafiatu zion esateko: «Operazio burutua. Dover-era itzuliz .» Hala ere, Churchillek frantziarrengandik itzuli nahi izan zuen, eta, beraz, Errege Itsas Armada ekainaren 4an itzuli zen, atzeguardiatik ahal bezainbeste soldadu frantses erreskatatzeko. 26.000 soldadu frantziar baino gehiago ebakuatu zituzten azken egun hartan, baina 30.000 eta 40.000 artean gehiago abandonatu eta alemanen aurrean amore ematera behartu zituzten.

## Zinema

* Dunkirk (2017)

## Ikus gainera

* Dinamo operazioa
* Aerial operazioa

## Kanpo estekak

* Datuak: Q911972
* Multimedia: Operation Dynamo / Q911972
# Eibar Eskubaloia

Eibar Eskubaloia Eibarko eskubaloi taldea da. Lehenengo Nazionalean jokatzen du.

## Historia

2010 urtean sortu zen diru arazoen erruz Arrate Kirol Gaztedia desegin zenean. 2014 eta 2015ean Lehengo Nazionaleko txapeldun izan zen eta igoera play-offak jokatu arren ez zuen mailaz igotzerik lortu.

## Palmaresa

* Lehenengo Nazionala (4): 2013-14, 2014-15, 2020-21, 2021-22

## Ikus, gainera

* Arrate Kirol Gaztedia

## Kanpo estekak

* Datuak: Q25477114
# Eibar KE (emakumezkoen taldea)

Eibar Kirol Elkartea Eibarko emakumezko futbol taldea da, Eibar Kirol Elkartearen barnean dagoena.

## Historia

1991n sortua hasieran Eibartarrak FT izan zuen izena. Eibartarrak taldea 1999an Erreginaren Koparen finalera iritsi zen eta superkopa irabazi zuen Oroquieta Villaverderi partida biak irabazita, 3-0 eta 0-5. Ez da ordea ofizialtzat hartzen titulu hau.
Bi urte aurrerago, lehenengo maila irabaztekotan izan arren, 2000-01. denboraldian, Superliga sortu zutenean, Bigarren Mailan geratu zen. 2003an egungo izena hartu zuen, independentea zen arren. 2009an Eibar KEren sekzio bihurtu zen eta Lehen mailara igo zen. Bi urte egin ondoren jeitsi zen, baina hurrengo urtean berriz itzuli zen.

## Palmaresa

* Lehen maila:
** Txapelduna (0)
** Bigarrena (1): 2001.
* Erreginaren Kopa:
** Txapelduna (0)
** Finalista (1): 1999.
* Emakumezkoen superkopa:
** Txapelduna (1): 1999 (ez ofiziala)
* Euskadiko Federazioaren Kopa:
** Txapelduna (0)
** Finalista (2): 2011, 2016.

## 2013/14 denboraldiko taldea

| Postua | Jokalaria |
| ATE | Iratxe Moreno |
| ATE | Miriam Sanchez |
| ATZ | Naiara Lete |
| ATZ | Irati Murgoitio |
| ATZ | Olatz Areitio |
| ATZ | Maria Etxebarria |
| ATZ | Alaitz Seoane |
| ATZ | Nora Hadi |
| ATZ | Ane Egaña |
| ERD | Ainhoa Larruskain |
| ERD | Laura Prieto |
| ERD | Melani Concepción |
| Postua | Jokalaria |
| ERD | Amaia Munitxa |
| ERD | Ainhoa Lete |
| ERD | Maddi Txintxurreta |
| ERD | Maitane Basterra |
| AUR | Ainhoa Alonso |
| AUR | Maider Martinez |
| AUR | Haizea Lomba |
| AUR | Irati Lazkano |
| AUR | Lidia De Luis |

## Eibar B

| Urtea | # | Maila | Postua |
| 2013-14 | 6 | Gipuzkoako Erregionala | ? |
| 2014-15 | 6 | Gipuzkoako Erregionala | 7.a |
| 2015-16 | 6 | Gipuzkoako Erregionala | 8.a |
| 2016-17 | 6 | Gipuzkoako Erregionala | 7.a |
| 2017-18 | 6 | Gipuzkoako Erregionala | 2.a (igo) |
| 2019-20 | 5 | Euskal Liga | 2.a |
| 2020-21 | 5 | Euskal Liga | 2.a |
| 2021-22 | 5 | Euskal Liga | 1.a |
| 2022-23 | 4 | Lehen Nazionala | 2.a |
| 2023-24 | 4 | Hirugarren Federazioa | 1.a |
| 2024-25 | 3 | Bigarren Federazioa | |

## Erreferentziak

* ↑ «Clubes transmiten al CSD su rechazo a la nueva Superliga femenina» Marca 2009/06/22.

## Kanpo estekak

* Eibar Kirol Elkarteko webgunea
* Datuak: Q6130810
* Multimedia: SD Eibar (women) / Q6130810
# Eldridge Cleaver

Leroy Eldridge Cleaver (Wabbaseka, Arkansas, AEB, 1935eko abuztuaren 31 – Los Angeles, AEB, 1998ko maiatzaren 1a) estatubatuar politikaria eta beltzen aldeko aktibista izan zen.

## Biografia

Hamabi urterekin atxilotu zuten lehenbizikoz, bizikleta bat osteagatik, eta askatasun aldiak izan bazituen ere, ondorengo 15 urteen parterik handiena erreformatorio eta kartzeletan eman zuen. Kartzelan zegoela, Malcolm X aktibistaren idatziak irakurri zituen, eta haren jarraitzaile sutsu egin zen.
Cleaverrek goi-ikasketak amaitu zituen, eta hainbat gizarte-kritika aztertzeari ekin zion: Ameriketako beltzen idatziak (Malcolm X, Du Bois, Richard Wright, James Baldwin) eta pentsalari komunista handienak (Marx, Lenin...). Hala hasi zen Cleaver Amerika zurian beltz izatearen kontzeptua biribiltzen.
1962an argitaratu zituen beltzen nazionalismoari buruzko lehen saiakerak Negro History Bulletin izenekoan. 1966an, baldintzapeko askatasunean atera eta berehalaxe (1965ean hil zuten Malcolm X), Huey Newton eta Bobby Sealerekin batera, Black Panther Party (BPP) edo Pantera Beltza Alderdia sortu zuen.
1968an argitaratu zuen Soul on Ice (Arima izotzetan) liburu autobiografikoa; bertan, Ameriketako beltzen egoera eta zurien arrazismoa salatzen zituen. Pantera Beltzen erradikalismoa zela eta, noiznahi izaten zituzten poliziarekin istiluak, eta hala, 1968ko apirilean, polizien aurkako tiroketa batean, zauritu egin zuten Cleaver. Berriro kartzelara ez itzultzearren, Kubara ihes egin zuen, eta ondorengo zazpi urteetan, herrialde komunistetan ibili zen: Sobietar Batasunean, Ipar Vietnamen eta Ipar Korean. Azkenean, herrialde komunistetako askatasun-faltagatik etsita («kartzela gogorarazten zidaten, ezin nuen eraman», esan zuen geroago), berriro kristau egin zen, 1975ean. Hurrengo urtean, Estatu Batuetara itzuli zen, eta 1.200 ordu herri-zerbitzuetan egitera zigortu zuten.
1986an, Alderdi Errepublikanotik Senaturako izenda zezaten saiatu zen, baina ez zuen lortu. 1998ko maiatzaren 1ean hil zen, Los Angelesko ospitale batean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1325716
* Multimedia: Eldridge Cleaver / Q1325716
# Ele (argipena)

Ele hitzak esanahi ezberdinak izan ditzake:
* L edo Ele, latindar alfabetoko letra da.
* Hizkuntza
* Ele edo Elhe: erromatar garaian Piriniotako jainkoa.
# Eldridge (Iowa)

Eldridge Iowako hiri bat da. Scott konderrian kokatua dago. 2010ean 5.651 biztanle zituen, 24,56 kilometro koadrotan banatuta.

## Ikus, gainera

* Scott konderria

## Kanpo estekak

* Datuak: Q1913982
* Multimedia: Eldridge, Iowa / Q1913982
# Eldridge (Alabama)

Eldridge Alabamako herri bat da. Walker konderrian kokatua dago. 2010ean 130 biztanle zituen, 71,7 kilometro koadrotan banatuta.

## Ikus, gainera

* Walker konderria

## Kanpo estekak

* Datuak: Q68374
# Eldridge (Kalifornia)

Eldridge Ameriketako Estatu Batuetako erroldak esleitutako leku bat da. Sonoma konderrian kokatuta dago, Kalifornia estatuan. 1.312 biztanle ditu, 1,688641 kilometro koadroko azaleran banatuta.

## Ikus, gainera

* Sonoma konderria

## Kanpo estekak

* Datuak: Q1943479
* Multimedia: Eldridge, California / Q1943479
# Ele geminatu

Ele geminatua ⟨l·l⟩ katalanez erabiltzen den letra-talde bat da. Bokalen artean ele bikoitz edo luze baten soinua adierazteko erabiltzen da, bi silaba bezala ahoskatuz. Hau da, bi soinu berdin egin behar dira: [ɫ.ɫ]. ⟨l·l⟩ zeinua aragoierako Bielsako aldaeran ere erabiltzen da. Idazterakoan bi ele erdiko puntu batekin bezala idazten da.
Erdiko puntua erabiltzen ez denean, ⟨ll⟩ digrafoa egin behar da, /ʎ/ soinua duena. Erdiko puntuak, beraz, funtzio diakritiko bat du. ⟨l·l⟩ zeinua ez da, beraz, digrafo bat, ez baitu fonema bakar bat adierazten, baizik eta bi silaba ezberdin.

## Kanpo estekak

* Datuak: Q1814126
* Multimedia: Ela geminada / Q1814126
# Elea

Cilento eta Vallo di Diano Natura Parkea Paestum eta Veliako aztarnategi arkeologikoekin batera, eta Certosa di Padula$^1$ UNESCOren gizateriaren ondarea :
| Aztarnategia eta dorrea. ||
| Mota | Kulturala |
| Irizpideak | iii, iv |
| Erreferentzia | 842 |
| Kokalekua | Italia |
| Eskualdea$^2$ | Europa/Ipar Amerika |
| Koordenatuak | 40°09′34″N 15°09′15″E﻿ / ﻿40.15944°N 15.15417°E﻿ / 40.15944; 15.15417 |
| Izen ematea | 1998 (XXII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Elea (antzinako grezieraz: Ἐλέα, Elaia; latinez eta italieraz: Velia) Italiako hegoaldeko antzinako hiria, Magna Graecia izeneko lurraldean. Foziako kolonoek eraiki zuten K.a. 535 urtean. Bertako filosofoei zor die batez ere ospea: Melisos, Parmenides, Xenofanes, Zenon.

## Eleako filosofoak

Sokratesen aurreko Eleako filosofoak K.a. VI-V. mendekoak izan ziren. Joniako filosofoek ez bezala, elearrek uste zuten izatea bat, bera eta betikoa zela. Xenofanes izan zen eskola haren sortzailea eta Parmenides, Zenon eta Meliso izan ziren eskola horretako filosofo nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q272968
* Multimedia: Velia (town) / Q272968
# Ejmiatsin

Ejmiatsin (armenieraz: Էջմիածին) edo Vagharxapat (armenieraz: Վաղարշապատ) Armeniako hiria da. Bertan dago Ejmiatsingo katedrala, Armeniako Eliza Apostolikoaren egoitza eta, aditu batzuen arabera, munduko katedral zaharrena.

## Klima

Datu klimatikoak (Vagharxapat) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2 | 4 | 12 | 19 | 24 | 29 | 33 | 33 | 28 | 21 | 12 | 5 | 18.5 |
| Batez besteko tenperatura minimoa (°C) | -7 | -5 | 0 | 6 | 11 | 14 | 18 | 18 | 12 | 7 | 1 | -4 | 5.9 |
| Pilatutako prezipitazioa (mm) | 20 | 22 | 27 | 36 | 51 | 29 | 16 | 12 | 14 | 29 | 25 | 20 | 301 |
| Iturria: http://en.climate-data.org/location/15442/ ||||||||||||||

## Herri eta hiri senidetuak

| Issy-les-Moulineaux, Frantzia (1989) Petrozavodsk, Errusia (2004) Fresno, Kalifornia, AEB (2009) | Sergiyev Posad, Errusia (2010) Hadrut, Karabakh Garaia (2010) Martakert, Karabakh Garaia (2010) |

## Erreferentziak

* 1 2 Euskaltzaindia. Anatoliako eta Hego Kaukasoko toponimia. .

## Kanpo estekak

* Udalaren webgunea
* Datuak: Q183394
* Multimedia: Vagharshapat / Q183394
# Ejulve

Ejulve Teruelgo udalerria da, Andorra-Sierra de Arcos eskualdean dagoena.
2009ko urtarrilaren 1eko erroldaren arabera 203 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q512992
* Multimedia: Ejulve / Q512992
# Ejutla (udalerria)

Ejutla Mexikoko udalerri bat da. Jalisco estatuan kokatua dago. 2010ean 2.082 biztanle zituen 297,37 km²ko azaleran. Herriburua [[Ejutla (Ejutla)|Ejutla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845719
* Multimedia: Ejutla Municipality / Q3845719
# Ekai (Arakil)

    Artikulu hau Arakilgo kontzejuari buruzkoa da; beste esanahietarako, ikus «Ekai».
Ekai Arakilgo kontzejua da. 2007ko urtarrilaren 1eko erroldaren arabera, herriak 38 biztanle ditu.
1857ko errolda arte berezko udalerria izan zuen.

## Demografia eta biztanleria

Ekaiko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 39 | 38 | 44 | 42 | 42 | 41 | 39 | 38 |

## Kanpo estekak

* Datuak: Q3049559
* Multimedia: Ekai (Arakil) / Q3049559
# Ejmiatsingo katedrala

Ejmiatsingo katedrala (armenieraz: Էջմիածնի մայր տաճար, translit.: Ēǰmiatsni mayr tačar) Armeniako Eliza Apostolikoaren ama-eliza da, Ejmiatsin hirian kokatua. Armeniako eraikin kristau zaharrena da, 303an eraikia, nahiz eta gerora zaharberritua. Aditu batzuen ustez, munduko katedralik zaharrena da.
2000ko ekainean, Unescok Gizateriaren Ondare izendatu zuen, "Ejmiatsingo elizak eta katedrala, eta Zvartnots aztarnategia" izenarekin.

## Historia

Jatorrizko eliza IV. mende hasieran eraiki zuen (301 eta 303 artean tradizioaren arabera) Armeniako patroi Gregorio Iluminatzaileak, Tiridates III.a erregeak kristautasuna estatu-erlijiotzat hartu zuenean. Lehenagoko tenplu bat ordezkatu zuen, armeniar paganismotik kristautasunerako bilakaera irudikatuz. Egungo eraikinaren muina 483an eraiki zuen Vahan Mamikonian nobleak, persiarrek katedrala larri kaltetu ondoren. Fundatu zenetik V. mendeko bigarren erdiraino, Ejmiatsin Katholikosaren egoitza izan zen, hau da, Armeniar Elizaren buruaren egoitza nagusia.
Nahiz eta garrantzia inoiz ez galdu, katedralak halako utzikeria jasan zuen. 1441ean elizburua bertan berrezarri zen eta horrela dirau gaur arte. Harrezkero, Armeniar Elizaren egoitza administratibo nagusia da.
Safaviek Ejmiatsin arpilatu zutenean 1604ean, erlikiaak eta harriak katedraletik eraman zituzten Julfa Berrira (Teherango armeniar auzora), armeniarren lurraldearekiko atxikimendua ahultzeko. Harrezkero, katedralak berrikuntza ugari izan ditu. XVII. mende amaieran ezkila-dorreak gehitu zizkioten eta 1868an sakristia eraiki ekialdean.
Sobiet garaian gutxiagotua, Ejmiatsin biziberritu egin zen XX. mendearen bigarren erdian eta, batez ere, Armeniak independentzia lortzean.

## Irudiak

* Ikuspegi orokorra
* Gertuko ikuspegia
* Alboko ikuspegia
* Katedrala inguruko lorategietatik

## Erreferentziak

* ↑ Benedict, C. T.. (2007). One God in One Man. , 121 or. ISBN 978-1-4343-0106-2. Aipua: «The Holy Etchmiadzin cathedral, dates back to the fourth century, and is thought to be the oldest Christian cathedral in the world.».
* ↑ Holy Etchmiadzin. Diocese of the Armenian Church of America (Eastern) Aipua: «The cathedral dates back to the 4th century, and is reckoned the oldest Christian cathedral in world.».
* ↑ Cathédrale et les églises d’Etchmiadzine et le site archéologique de Zvarnotz. .
* ↑ Arakelian; Yeremian; Arevshatian; Bartikian. (1984)., 571 or..
* ↑ Adalian. (2010)., 128 or..
* 1 2 Hewsen, Robert H.. Armenia: A Historical Atlas. University of Chicago Press, 259 or. ISBN 0-226-33228-4..

## Ikus, gainera

* Armeniar monasterioen multzoa Iranen

## Kanpo estekak

* Datuak: Q1294648
* Multimedia: Etchmiadzin Cathedral / Q1294648
# Ejnar Hertzsprung

Ejnar Hertzsprung (Kopenhage, 1873ko urriak 8 – Roskilde, 1967ko urriak 21) astronomo daniar bat izan zen, kimikari bezala ere aritu zena. 1911n, izar ezagunen argitasuna, euren kolorearen arabera lotzen zuen diagrama bat egin zuelako ezaguna. Bi urte beranduago, Henry Norris Russellek, argitasuna, mota espektralarekin lotu zuen. Biek, izatez, gauza bera diotenez, Hertzsprung-Russell diagrama izena jaso zuen diagrama honek.

## Ohoreak
### Sariak

* Royal Astronomical Societyren urrezko domina 1929an
* Bruce domina 1937an.

### Bere izenean

* Ilargiko Hertzsprung kraterra
* 1693 Hertzsprung asteroidea.
* Datuak: Q295099
* Multimedia: Ejnar Hertzsprung / Q295099
# Ek Chuah

Ek Chuah kakao, gerra eta merkataritzaren jainko maia da. Ezpaina zintzilik eta lantza batekin irudikatzen zuten. Haren hieroglifikoa begi bat da eta uztail beltz bat du haren inguruan. Jainko hau apur bat kontraesankorra da: gerraren jainkoa denez maltzurra da baina beste aldetik merkataritzaren jainko bihozbera da.
Ek Chuah eskuan lantza bat daramala irudikatzen da, batzuetan gerran borrokatzen eta beste batzutan garaituta. Ixchelekin agertzen da jabalinaz eta lantzaz armatuta munduaren ur suntsiketan parte hartuz.

## Erreferentziak

* ↑ Sharer, Robert J.. (2006). The ancient Maya. (6th ed. argitaraldia) Stanford University Press ISBN 0-8047-4816-0. PMC 57577446. (Noiz kontsultatua: 2021-03-18).

## Kanpo estekak

* Datuak: Q17010064
# Ejecutivos Agresivos

Ejecutivos Agresivos Madrilgo movida delakoan aitzindari izan zen pop rock taldea izan zen, zeinean Ignacio Gasca ''Poch'' donostiarrak jo zuen.
Fama lortu zuen disko bat grabatu zuten ("Mari Pili" izeneko singlea), baina ez zuten asko iraun. Honorio Herrero izeneko ekoizle batekin lan egin zuten, zeina La Charanga del Tío Honorio taldetik zetorren, eta ekoizle zen Parchís gaztetxo taldearentzat, eta ez zuen sintoniarik izan talde independente harekin.
Taldea desegitean kide batzuek Decima Victima eta Gabinete Caligari taldeetan aritu ziren gero. Poch-ek Derribos Arias sortu zuen.

## Erreferentziak

* ↑ (Gaztelaniaz) Rural, Álvaro Corazón. «Alejo Alberdi: «Estoy harto de la expresión “movida madrileña”; la explosión fue en todas partes»» Jot Down Cultural Magazine (Noiz kontsultatua: 2020-12-20).

## Kanpo estekak

* Datuak: Q5820571
# Elexalde (Bedia)

    Artikulu hau Bediako auzoari buruzkoa da; beste esanahietarako, ikus «Elexalde».
Elexalde Bediako (Bizkaia) auzoa da. 2007ko urtarrilaren 1eko erroldaren arabera, auzoak 203 biztanle ditu.

## Demografia eta biztanleria

Elexaldeko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 205 | 206 | 204 | 201 | 208 | 210 | 215 | 203 |

## Kanpo estekak

* Datuak: Q12256696
* Multimedia: Elexalde (Bedia) / Q12256696
# Elexalde (Derio)

    Artikulu hau Derioko auzoari buruzkoa da; beste esanahietarako, ikus «Elexalde».
Elexalde Derioko auzoa da. Txozna auzoaren ondoan dago.

## Erreferentziak

* ↑ Euskal Herriko leku (2017-04-04) Toponimiaː Derio Euskaltzaindia.

## Kanpo estekak

* Datuak: Q48750731
# Elexalde (Laukiz)

    Artikulu hau Laukizko auzoari buruzkoa da; beste esanahietarako, ikus «Elexalde (argipena)».
Elexalde Laukiz udalerriko auzoa da. 2008ko urtarrilaren 1eko erroldaren arabera, 130 biztanle ditu.

## Demografia eta biztanleria

Elexaldeko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 110 | 112 | 109 | 108 | 110 | 116 | 120 | 127 | 130 |

## Erreferentziak

* ↑ Laukiz EODAn.

## Kanpo estekak

* Datuak: Q12256700
* Multimedia: Elexalde (Laukiz) / Q12256700
# Elexalde (Arratzu)

    Artikulu hau Arratzuko auzoari buruzkoa da; beste esanahietarako, ikus «Elexalde».
Elexalde Arratzuko auzoa da, Busturialdean.

## Kanpo estekak

* Datuak: Q48750466